题目
答案解析
举报
连续三句都有叶:
题桐叶
【唐】杜牧
去年桐落故溪上,把叶因题归燕诗.
江楼今日送归燕,正是去年题叶时.
叶落燕归真可惜,东流玄发且无期.
笑筵歌席反惆怅,朗月清风见别离.
庄叟彭殇同在梦,陶潜身世两相遗.
一丸五色成虚语,石烂松薪更莫疑.
哆侈不劳文似锦,进趋何必利如锥.
钱神任尔知无敌,酒圣于吾亦庶几.
江畔秋光蟾阁镜,槛前山翠茂陵眉.
樽香轻泛数枝菊,檐影斜侵半局棋.
休指宦游论巧拙,只将愚直祷神只.
三吴烟水平生念,宁向闲人道所之.
解析看不懂?求助智能家教解答
查看解答